Brezovica, 28.11.2023.

**ZAPISNIK**

S 27. sjednice Školskog odbora Osnovne škole Brezovica održane dana 28.11.2023. u učionici 29 Osnovne škole Brezovica s početkom u 18:30 sati.

Nazočni članovi školskog odbora: Zdravko Lučić, Sanja Konjić, Ivan Petrić Larisa Oreški Šebek, Danijela Abramović, Smiljana Svedrović

Sjednici nazočan:

Ravnatelj: Darko Rogalo

Zapisničar: Sanja Konjić

Tajnik: Hrvoje Marović

Učiteljica: Kristina Hoffman

Predsjednik Školskog odbora Zdravko Lučić pozdravlja nazočne i otvara 27. sjednicu Školskog odbora. Utvrdio je da su nazočni 6 članova Školskog odbora i da se mogu donositi pravovaljane odluke.

Predsjedatelj sjednice Školskog odbora predlaže usvajanje dnevnog reda:

Dnevni red:

1. Natječaj za imenovanje ravnatelja/ice Osnovne škole Brezovica
2. Nesavjestan rad i propusti tajnika Osnovne škole Brezovica
3. Prethodna suglasnost za zasnivanje radnog odnosa po provedenom natječaju
4. Razno

**Ad.1. Natječaj za imenovanje ravnatelja/ice Osnovne škole Brezovica**

Ravnatelju ističe mandat 4.2.2024., zakonska obveza Školskog odbora je donijeti odluku o raspisivanju natječaja. Naša obveza je od objave natječaja u roku od 45 dana izvijestiti sve kandidate o rezultatima natječaja. Tajnik je poslao svu potrebnu dokumentaciju koja je i u privitku poziva za sjednicu Školskog odbora.

**Zaključak: Temeljem članka 61. Statuta Osnovne škole Brezovica, Školski odbor Osnovne škole Brezovica, na sjednici Školskog odbora, održanoj dana 28. studenoga 2023. godine, pod točkom 1. dnevnog reda, donio je**

**O D L U K U**

o raspisivanju natječaja za imenovanje ravnatelja/ice Osnovne škole Brezovica

Članak 1.

(1) Za imenovanje ravnatelja/ice Osnovne škole Brezovica (u daljnjem tekstu: Škola) raspisat će se javni natječaj u Narodnim novinama, dana 29. studenoga 2023. godine (natječaj će trajati 8 dana od dana objave).

(2) Osim u Narodnim novinama, natječaj za imenovanje ravnatelja/ice Škole objavit će se i na mrežnim stranicama i oglasnoj ploči Škole.

(3) Tekst natječaja iz stavka 1. ovog članka čini sastavni dio ove Odluke.

Članak 2.

Način i postupak imenovanja ravnatelja/ice Škole provest će se sukladno odredbama članka 59. do 72. Statuta Škole.

Članak 3.

Tekst natječaja za imenovanje ravnatelja/ice Osnovne škole Brezovica utvrdio je i usvojio Školski odbor Osnovne škole Brezovica jednoglasno (6 glasova ZA) sukladno odredbi članka 126. Zakona o odgoju i obrazovanju u osnovnoj i srednjoj školi i odredbi članka 61. Statuta Osnovne škole Brezovica i sastavni je dio ove Odluke.

Članak 4.

Ova Odluka stupa na snagu danom donošenja i objavit će se na oglasnoj ploči Škole.

**U daljem tekstu Zapisnika tekst natječaja iz Narodnih novina u cjelosti:**

Klasa: 007-03/23-01/01

Urbroj: 251-166-01-23-1 od 29. XI. 2023. (6791)

Na temelju članka 126. stavaka 1. – 3. i članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19, 64/20, 151/22) i članka 61. Statuta Školski odbor Osnovne škole Brezovica raspisuje

**NATJEČAJ**

**za imenovanje ravnatelja/ice Osnovne škole Brezovica.**

Ravnatelj/ica školske ustanove mora ispunjavati nužne sljedeće uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij;

d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. ovoga zakona.

2) uvjete propisane člankom 106. ovoga zakona o odgoju i obrazovanju u osnovnoj i srednjoj školi,

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od kojih najmanje pet godina na odgojno-obrazovnim poslovima u školskim ustanovama. (st. 1.)

Osim osobe koja je završila neki od studija iz stavka 1. točke 1. ovoga članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. (st. 2.)

Iznimno, osoba koja ne ispunjava uvjete iz stavka 1. točke 1. ili stavka 2. članka, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (Narodne novine, br. 59/90., 26/93., 27/93., 29/94., 7/96., 59/01., 114/01. i 76/05.). (st. 3.)

Dodatne kompetencije su: poznavanje stranog jezika, osnovne digitalne vještine i iskustvo rada na projektima.

Ravnatelj/ica se imenuje na vrijeme od pet godina.

Uz pisanu prijavu na natječaj kandidati su obvezni priložiti u izvorniku ili ovjerenom preslik sljedeću dokumentaciju:

1. životopis

2. diplomu odnosno dokaz o stečenoj stručnoj spremi

3. domovnicu odnosno dokaz o državljanstvu

4. dokaz o položenom stručnom ispitu odnosno da je osoba oslobođena obveze polaganja

5. dokaz o radnom iskustvu (potvrda ili elektronički zapis HZMO i potvrda školske ustanove o vrsti i trajanju poslova)

6. program rada za mandatno razdoblje

7. uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od objave natječaja)

8. dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju na temelju stavka 3. članka 126. ZOOOSŠ (odluke o imenovanju).

Kandidati mogu priložiti dokaz o dodatnim kompetencijama: poznavanju stranog jezika, osnovnim digitalnim vještinama i iskustvu rada na projektima.

Kao dokazi o dodatnim kompetencijama priznat će se niže navedene isprave dostavljene u originalu ili ovjerenom preslik i to za:

1. Poznavanje stranog jezika:

– javnom ispravom, odnosno potvrdom srednjoškolske ili visokoškolske ustanove,

– potvrdom ili drugom ispravom osobe ovlaštene za provođenje edukacije stranih jezika,

– potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika

– drugom ispravom.

2. Osnovne digitalne vještine:

– javnom ispravom, odnosno potvrdom srednjoškolske ili visokoškolske ustanove,

– potvrdom ili drugom ispravom ovlaštene fizičke ili pravne osobe za edukaciju u području informacijskih znanosti,

– potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina

– drugom ispravom.

3. Iskustvo rada na projektima:

– dokazuje se potvrdom ili ispravom o sudjelovanju u pripremi i provedbi pojedinih projekata

– osobnom izjavom kandidata u životopisu.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Rok za podnošenje prijava kandidata je **8 dana**od objave natječaja.

Na natječaj se mogu javiti osobe obaju spolova.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola Brezovica, Brezovička cesta 98a, 10257 Brezovica u zatvorenoj omotnici s naznakom »Natječaj za ravnatelja/icu – ne otvaraj«.

 **Osnovna škola Brezovica
 Brezovica**

**Ad.2. Nesavjestan rad i propusti tajnika Osnovne škole Brezovica**

**Zaključak: Učinjeni su određeni propusti koji nemaju dovoljnu težinu za izricanje bilo kakve mjere upozorenja. Tajnik se obvezuje da se isprave propusti.**

**Ad.3. Prethodna suglasnost za zasnivanje radnog odnosa po provedenom natječaju**

1. Josipa Petravic za radno mjesto uciteljice razredne nastave na neodređeno puno radno

vrijeme od 40 sati tjedno.

1. Ivona Šućurovic Papac za radno mjesto uciteljice hrvatskog jezika na određeno puno radno

vrijeme od 40 sati tjedno.

1. Nevenka Horvatic za radno mjesto uciteljice matematike na određeno puno radno vrijeme

u trajanju od 40 sati tjedno. Za drugo radno mjesto nije se javio niti jedan kandidat.

1. Bruno Volaric za radno mjesto učitelja engleskog jezika na neodređeno nepuno radno vrijeme u trajanju od 20 sati tjedno.

Predsjednik Školskog odbora na pitanje drugih kolega postavlja pitanje o radnom mjestu za učiteljicu razredne nastave. Postoji li suglasnost Ministarstva za otvoreno radno mjesto, na što ravnatelj odgovara da postoji suglasnost Grada, a tajnik pojašnjava da je uputa Ministarstva da se za novootvorena mjesta za novoustrojena razredna odjeljenja od njih ne traži suglasnost nego samo od Grada.

Za PRO razredne skupine još uvijek čekamo odobrenje.

**Zaključak: Školski odbor daje suglasnost ravnatelju za zasnivanje radnog odnosa po provedenom natječaju**

**Ad.4. Razno**

Kolegica Kristina Hoffman traži od Školskog odbora da je se zaštiti jer pedagoginja Đurđica Rožić Bradić više puta prijavljuje kolegicu za nesavjestan i nezakonit rad. Pritužbe su neosnovane tvrdi kolegica i donosi sve suglasnosti roditelja potpisane za učenike koji sudjeluju u projektu koji kolegica vodi „Vikendom u sportske dvorane“. U prilogu 1 ovog Zapisnika je očitovanje kolegice i zamolba upućena Školskom odboru.

**Zaključak: Svi članovi Školskog odbora su zgroženi prijavom i navodima koji su u prijavi. Čekamo očitovanje svih pa će se donijeti zaključak koji će predsjednik Školskog odbora poslati na adresu Ministarstva znanosti i obrazovanja.**

Nitko nema što dodati, predsjednik zaključuje sjednicu u 20:30h.

Zapisničar: Predsjednik školskog odbora:

Sanja Konjić Zdravko Lučić